text: Перишич впечатли Конте, може и да остане в...
  26 Сеп 2020, 18:43 1032 0
  Треньорът на Интер Антонио Конте заяви, че е останал впечатлен от представянето на Иван Перишич след завръщането му в Милано. Хърватинът се завърна в италианския гранд, след като изкара сезон 2019/20 под наем в Байерн Мюнхен, където записа требъл, печелейки Бундеслигата, Купата на Германия и Шампионската лига.
  През лятото се говореше, че крилото отново може да напусне Интер, но наставникът Конте разкри преди откриващия мач на "нерадзурите" в шампионата срещу Фиорентина, че Перишич се е завърнал в тима с допълнителна мотивация. "Много съм щастлив за Иван, тъй като той имаше прекрасни преживявания с Байерн Мюнхен, където спечели три трофея. Сега той се завърна при нас и е мотивиран да играе за Интер и да ни помогне, щастлив съм, че виждам такова желание у него. Когато показваш такова желание, отдаденост и мотивация на тренировка, всичко за треньора става по-лесно", заяви Антонио Конте.
  Интер завърши сезона в Серия А на второ място, но вече взе Ашраф Хакими, Артуро Видал и Александър Коларов в тима. А ето кой тим се интересува от Иван Перишич.